Jabarkan Butiran gempa dari Gempa bumi Sichuan 2008 dalam bahasa melayu

Gempa bumi ini bermagnitud 8.0 Ms, menurut Biro Seismologi Negeri China dan 7.9 Mw menurut Pemantauan Geologi Amerika Syarikat. Pusat gempa terletak di Kaunti Wenchuan, Ngawa, 80 km barat/barat laut Chengdu, melepaskan gegaran terkuat pada 14:28:01.42 CST (06:28:01.42 UTC), pada hari Isnin 12 Mei 2008.

52 gempa susulan besar yang bermagnitud antara 4.4 dan 6.0, dicatat dalam jangka masa 72 jam gempa terbesar. Contoh pemecahan terawal gempa bumi menunjukkan sesaran tidak melebihi 9 meter sepanjang gelinciran berukuran kira-kira 240 km panjangnya dan 20 km dalamnya. Gempa bumi ini menghasilkan pencacatan permukaan melebihi 3 meter dan menambahkan tekanan (dan kebarangkalian terjadinya peristiwa akan datang) di tepi timur laut dan barat daya gelicniran. Pada 20 Mei, ahli seismologi USGS bernama Tom Parsons mengeluarkan amaran "risiko tinggi" gempa susulan besar M>7 sepanjang minggu-minggu atau bulan-bulan berikutnya. Parsons memberitahu akhbar New York Times bahawa risiko gempa susulan besar "semakin tinggi".

Ahli seismologi Jepun bernama Yuji Yagi menyatakan bahawa gempa bumi berlaku dalam dua peringkat: "Sesar Longmenshan berukuran 155 batu mengoyak dalam dua bahagian, yang pertama meluru mengoyak kira-kira tujuh ela, diikuti satu lagi yang menyesar empat ela." Data Yagi juga menunjukkan bahawa gempa bumi ini terjadi selama kira-kira dua minit dan menghasilkan 30 kali ganda kuasa Gempa bumi Hanshin Besar yang berlaku di Jepun pada tahun 1995, yang meragut sebanyak 6,000 nyawa. Beliau menunjukkan bahawa kecetekan pusat gempa dan ketumpatan penduduk banyak menambah keterukan gempa. Teruyuki Kato, seorang ahli seismologi di Universiti Tokyo, menyatakan bahawa gelombang seismos gempa ini melalui jarak panjang tanpa kehilangan kuasa kerana kekukuhan daratan di kawasan tengah China. Menurut laporan dari Chengdu, ibu wilayah Sichuan, gegaran gempa berlaku selama "kira-kira dua tiga minit".